
 24.6.2021
 BG
 Официален вестник на Европейския съюз
 L 224/6
 РЕГЛАМЕНТ ЗА ИЗПЪЛНЕНИЕ (ЕС) 2021/1018 НА КОМИСИЯТА
 от 22 юни 2021 година
 за изменение на техническите стандарти за изпълнение, установени в Регламент за изпълнение (ЕС) 2021/637 по отношение на оповестяването на показателите за глобална системна значимост, и за отмяна на Регламент за изпълнение (ЕС) No 1030/2014
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) No 648/2012 (1), и по-специално член 434а от него,
 като има предвид, че:
 (1)
 Член 441 от Регламент (ЕС) No 575/2013 изисква от глобалните системно значими институции (Г-СЗИ) да оповестяват ежегодно стойностите на показателите, използвани за определяне на тяхната оценка в съответствие с методологията за определяне, посочена в член 131 от Директива 2013/36/ЕС на Европейския парламент и на Съвета (2). В Регламент за изпълнение (ЕС) No 1030/2014 на Комисията (3), приет въз основа на член 441, параграф 2 от Регламент (ЕС) No 575/2013, се определят единните формати и дати за оповестяване на стойностите, използвани за идентифициране на Г-СЗИ. Член 441, параграф 2 от Регламент (ЕС) No 575/2013 беше отменен с Регламент (ЕС) 2019/876 на Европейския парламент и на Съвета (4).
 (2)
 В член 131 от Директива 2013/36/ЕС са установени критериите за идентифициране на Г-СЗИ. В Делегиран регламент (ЕС) No 1222/2014 на Комисията (5) е уточнена методологията за това идентифициране и са определени подкатегориите Г-СЗИ. Делегиран регламент (ЕС) No 1222/2014 беше изменен с Делегиран регламент (ЕС) 2021/539 на Комисията (6) с оглед на преразгледаните международни стандарти за идентифициране на Г-СЗИ, приети от Базелския комитет по банков надзор (БКБН) през юли 2018 г. (7). Тези преразгледани международни стандарти, и по-специално изискването за използване на единен формат за информацията относно стойностите на показателите, използвани за определяне на оценката на Г-СЗИ, посочени в член 441 от Регламент (ЕС) No 575/2013, следва да бъдат отразени в Регламент за изпълнение (ЕС) 2021/637 на Комисията (8).
 (3)
 Поради това Регламент за изпълнение (ЕС) 2021/637 следва да бъде съответно изменен.
 (4)
 С Регламент (ЕС) 2019/876 беше въведен и член 434а в Регламент (ЕС) No 575/2013, с който на Комисията се предоставя правомощието да приема технически стандарти за изпълнение, с които да се определят единни формати за оповестяване на информацията, необходима за оценка на рисковите профили на институциите и степента, в която институциите изпълняват изискванията, предвидени в части 1—7 от Регламент (ЕС) No 575/2013. Въз основа на посочения член 434а беше приет Регламент за изпълнение (ЕС) 2021/637, с който се въвеждат нови изисквания на мястото на предвидените в Регламент за изпълнение (ЕС) No 1030/2014. Поради това е целесъобразно Регламент за изпълнение (ЕС) No 1030/2014 да бъде отменен.
 (5)
 За да се гарантира безпрепятственият преход от Регламент за изпълнение (ЕС) No 1030/2014 към Регламент за изпълнение (ЕС) 2021/637, датата на прилагане на настоящия регламент следва да съвпада с датата на прилагане на Регламент за изпълнение